Source: http://monitorulneamt.ro/csm-ceahlaul-ajutat-de-foresta-suceava/
Timestamp: 2020-05-25 15:09:52+00:00

Document:
CSM Ceahlăul, ajutat de Foresta Suceava » Monitorul de Neamț și Roman
CSM Ceahlăul, ajutat de Foresta Suceava
Aleşii de sub Cetate, o altă şedinţă on-line
■ „pădurarii“ au reuşit să învingă liderul, scor 1-0 ■ diferenţa dintre Aerostar şi Ceahlăul este acum de 5 puncte ■
Ceahlăul a redus diferenţa în clasament faţă de Aurostar Bacău, la 5 puncte, în etapa a XI-a a Ligii 3, la fotbal. Meritul îi aparţine şi Forestei Suceava, care duminică, 3 noiembrie, a învins liderul, scor 1-0, într-o dispută în care băcăuanii n-au arătat că merită să fie în fruntea ierarhiei, după cum menţionează presa suceveaqnă. După cum se ştie, Ceahlăul nu a reuşit decît un 0-0 cu o zi înainte, la Şomuz Fălciceni, lucru care a adus regrete în tabăra pietreană, deoarece altfel ar fi fost starea de spirit în cazul unei victorii. Ca să nu mai amintim de întîlnirea dintre Ceahlăul şi Aerostar, cînd la 0-1, gazdele au ratat un 11 metri. Dincolo de toate acestea, mai sînt destule etape pînă la finalul sezonului, iar obiectivul Ceahlăului, promovarea în Liga 2, este încă realizabil. Însă, pentru aceasta, nu mai trebuie făcuţi paşi greşiţi. Revenind la disputa de la Suceava, „pădurarii“ au dominat şi puteau învinge la un scor mai mare, dar puteau şi fi egalaţi. Gazdele au reuşit să deschidă scorul în urma unui corner, prin Alexandru Marin, care a trimis balonul în plasă cu o lovitură de cap. Era minutul 13 şi se contura prima înfrîngere a liderului, care venise la Suceava cu o linie de clasament perfectă – zece reuşite din tot atîtea posibile. „Gruparea băcăuană nu a arătat mare lucru, linia de mijloc nereuşind să ofere mingi utile atacanţilor. La reluare, tot sucevenii au fost mai periculoşi, Cerlincă şi Căinari semănînd panică în careul advers. Foresta Suceava a avut şi o bară prin Celeadnic şi o oportunitate rarisimă prin tânărul June. Cu opt minute înainte de final, «Calul», cum i se pune atacantului Alexandru Marin, a fost făcut K.O. de portarul băcăuanilor. (…) La reluare, goalkeeper-ul oaspeţilor a fost eliminat de pe teren. Cu un om în minus, oaspeţii au avut o ocazie monumentală, dar jocul s-a încheiat cu victoria meritată a gazdelor. Singura concluzie care se impune după meciul dintre Foresta şi Aerostar este că oaspeţii nu au demonstrat sub nici o formă că merită cele 10 puncte diferenţă în clasament“, a scris newssv.ro. Cît despre meciul dintre Şomuz Fălticeni şi CSM Ceahlăul, aşa cum am mai spus, rămîne regretul că n-a fost să fie o victorie a oaspeţilor într-un meci „echilibrat“ de vreme – vînt şi ploaie. Starea terenului a ajutat echipa gazdă care, nefiind nevoită să atace şi avînd în faţă o echipă care construieşte în viteză, s-a aşezat pe două linii în faţa propriului careu. Chiar şi aşa, prima ocazie a meciului a fost în dreptul „pietreanului“ Fellrath, în minutul 16, atacantul Ceahlăului, care a trimis balonul cu capul spre buturile adverse, însă nu suficient de tare. Opt minute mai tîrziu, Chisăliţă a centrat din dreapta stînga atacului sucevean, iar Priboi a ratat de puţin întâlnirea cu balonul într-o situaţie foarte bună de a înscrie. Pînă la pauză doar CSM Ceahlăul a mai avut şanse de gol. Arsene Luboya şi Cristian Jalbă, ambii în minutul 44, au irosit oportunităţi în urma unor cornere. Primul a trimis cu capul pe direcţia portarului şi acesta a respins greu, iar al doilea a tras, dintr-un unghi mic ce-i drept, în plasa laterală. După pauză, primii care au fost periculoşi au fost fălticenenii. Chisăliţă a urcat cu mingea la picior în banda stîngă şi a centrat bine pentru Mateiciuc, dar au intervenit fundaşii. În minutul 59, nou-intratul Franck M’Barga a executat bine o lovitură liberă, dar fără forţă şi portarul Pascal a prins în doi timpi. Trei minute mai tîrziu, Fellrath a avut o ocazie bună, după o pătrundere în careu şi un şut la colţul lung cu piciorul stîng, numai că mingea a trecut pe lîngă ţintă. Pericolul s-a mutat la poarta noastră în minutele 73 şi 74. Chisăliţă a executat o lovitură liberă şi mingea atinsă de un apărător nemţean i-a dat emoţii lui Barna, iar din cornerul rezultat, Zamă a trimis cu capul peste transversală. Franck M’Barga (78) putea aduce bucuria în tabăra galben-negrilor, numai că şutul său din lovitură liberă a nimerit bara transversală. Trebuie spus că unele dintre deciziile arbitrilor au iritat tabăra nemţeană, antrenorul Ştefan Stoica fiind avertizat cu un cartonaş galben. În etapa a XI-a, alte rezultate au fost Bucovina Rădăuţi – Ozana Tîrgu Neamţ 3-1 (la pauză 1-1), Huşana Huşi – Dunărea Galaţi 3-0, CSM Bacău – CSM Paşcani 2-0, , Sporting Lieşti – Botoşani II 2-2, KSE Secuiesc – CSM Focşani 2-0 şi Oţelul Galaţi – Ştiinţa Miroslava 2-1. În runda a XII-a, vineri, 8 noiembrie, de la ora 14.00, Ozana va întîlni pe Sporting Lieşti iar Ceahlăul pe Bucovina Rădăuţi.
Cuvinte cheie:ajutatCSMForestaSuceava
Ceahlăul, „obligată“ să ia trei puncte cu Bucovina Rădăuţi
Ceahlăul, doar un punct de la Şomuz
Actualitate12 minute,
Actualitate51 de minute,

References: CSM 
 CSM 
 CSM 
 CSM 
 CSM 
 CSM